Thesprotët

Thesprotët ishin fis i zonës së Epirit. Thesprotet ishin banorët e vjeter të kësaj treve, në zonën e Thesprotisë fillon që nga Konispoli deri në jug në Gjirin e Ambrakisë. Brenda territorit të Thesprotisë jetonin çamiotët, të cilët ishin të shtrirë pranë detit Jon, së bashku në Epir ishin 14 fise, ndërsa fiset me më shumë hegjemoni ishin Molosët në lindje, Thesprotët në jug dhe Kaonët në veri. Më poshtë shtrihet Etolia, një krahinë me përbërje iliro-greke që i përkiste Greqisë së Lashtë.

Historia
Historia e Thesproteve lidhet ngushtë me Epirin si formë qeverisjeje gjithashtu. Fisi me më shumë hegjemoni zgjidhte sundimtarin e tij, sipas kronologjisë historike në fillim ishte lidhja Epirote më në krye moloset, më pas shtetin e Epirit me në krye Pirron e Epirit e në fund Symahia Epirote, kjo e fundit ishte një bashkësi prej fiseve epirote ku kemi ekzistencën e lidhjes dhe bashkimit të fiseve pas vdekjes së Pirros. 

Gjeografia
Straboni e vendos territorin e Thesprotëve në brigjet e Epirit jugperëndimor. Thesprotët ishin të shtrirë mes Gjirit të Ambrakisë në jug dhe lumit Thiamis (Në ditët e sotme Kallama), në veri, dhe në lindje me malet e Pindit dhe në perëndim me detin Jon. Sipas një legjende, ky fis e mori emrin e tij nga një lider Pellazg gjithashtu dhe guvernatori i parë i Thesprotëve, që më vonë ndërtoi Kiçiro (Cichorus), qytet që më vonë mori emrin Ephira, kryeqytet i Thesprotëve. Qytete të tjera të rëndësishme të Thesprotëve ishin Pandosia, Titani, Çimerioni, Torina, Fanoti, Kasopa, Fotiki, Buçeta dhe Batia. Gjithashtu ishte një qytet i quajtur Thesproti që kishte të njëjtin emër me vetë fisin Ilir.

Ekonomia
Homeri në librin e tij në shek. XIX (Odisea) flet për toka pjellore në fisin e thesprotëve nga të cilat Odisei sillte thesare të çmuara prej ari, bakri dhe hekuri. Po ashtu bazuar në thëniet e Hesiodit, tokat e thesprotëve përbëheshin nga fusha të gjëra pjellore me kullota të pasura. Kjo i mundësonte thesprotëve që të zhvillonin bagtinë sa që Hesiodi kopetë e bagëtive thesprote i quante kope shumë të mëdha.

Demografia
 Struktura e popullsisë ne fisin e Thesprotëve ishte pothuajse e njëjtë me shumicën e fiseve të tjera greke. Në krye të fisit qëndronte Aristokracia dhe drejtuesit e fisit. Më pas vinte popullsia e thjeshtë, që merrej kryesisht me bujqësi dhe në fund vinin skllevërit qe përdoreshin për punë të rënda.

Fiset
Sipas Strabonit, Thesprotët (së bashku me Kaonët dhe Molosët) ishin më të njohurit në mesin e katërmbëdhjetë fiseve të e Epirit, ku ata sundonin të gjithë rajonin. Të parët që sunduan në Epir ishin Kaonët, ndërsa më pas ishte radha e Thesprotëve dhe Molosëve që të sundonin. Plutarku tregon se Thesprotët, Kaonët dhe Molosët ishin tre grupet kryesore të fiseve Ilire që jetonin në rajonin e Epirit, dhe të tre ishin mjaft të fuqishëm. 

Thesprotët ishin të ndarë në disa nën-fise. Këtu përfshihen: Elopët, Driopët, Dodonët, Epirotët, Ikadotët, Filatët dhe Çimeriotët etj. Shumë fise vite më vonë emigruan në Greqinë e jugut dhe në Italinë e jugut (Kalabri).

 Shih edhe 
 Iliri
 Iliria
 Iliriku
 Ilirologjia
 Mitologjia ilire
 Mbretëria e Ilirisë
 Lista e fiseve antike ilire
 Lista e personaliteteve ilire

 Literatura 

Kategoria:Fise ilire
Kategoria:Epiri i lashtë